บาทเปิด 32.35บาทต่อดอลลาร์ ทิศทางทรงตัว
เงินบาทเปิดตลาด 32.35บาทต่อดอลลาร์ ทิศทางทรงตัว จับตาประชุมรมว.คลังยุโรป มองกรอบวันนี้ 32.30-32.50บาทต่อดอลลาร์
23 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.35 บาท/ดอลลาร์ ใกล้เคียงจากเย็นวานนี้ที่ระดับ 32.34 บาท/ดอลลาร์
เงินบาทวันนี้ทิศทางยังทรงตัว ขณะที่การเคลื่อนไหวของดอลลาร์ยังไร้ทิศทาง โดยนักลงทุนรอติดตามการพิจารณามาตรการเยียวยาภาคธุรกิจสหรัฐของสภาคองเกรส และผลการประชุม รมว.คลังยูโรโซน
"บาททรงตัว เนื่องจากการเคลื่อนไหวของดอลลาร์ยังไร้ทิศทาง" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 32.30-32.50 บาท/ดอลลาร์